cyanic-selkie/wikianc huggingface dataset:
ดีคิวเอส
ประวัติ
บริษัท DQS ได้ก่อตั้งขึ้นเมื่อปี 1985 ที่เมืองแฟรงก์เฟิร์ต อัม ไมน์ และเป็นองค์กรตรวจประเมินความสอดคล้องแห่งแรกของเยอรมัน วัตถุประสงค์ของหุ้นส่วนผู้ร่วมก่อตั้งบริษัทซึ่งได้แก่ DGQ (German Society for Quality) และ DIN (German Institute for Standardization) คือ เพื่อส่งเสริมเศรษฐกิจของประเทศเยอรมนีเป็นหลัก การก่อตั้งบริษัทเกิดขึ้นซ้อนกับการพิมพ์ออกเผยแพร่ของร่างเกี่ยวกับ ISO 9000 ฉบับแรก ซึ่งเป็นชุดเกณฑ์มาตรฐานต่างๆที่กำหนดไว้ ซึ่งรวมทั้งมาตรฐานคุณภาพที่สำคัญที่สุดของทั่วโลกในขณะนั้นด้วย นั่นคือ ISO 9001 หลังจากที่ DQS ได้ควบกิจการเข้ากับแผนก Management Systems Solutions (MSS) ของบริษัท American Underwriters Laboratories Inc. ในเดือนมีนาคม 2008 แล้ว DQS-UL group ได้กลายเป็นหนึ่งในบริษัทที่ใหญ่ที่สุดของโลกที่ให้บริการด้านการรับรองระบบบริหารสาขาต่างๆ
การจัดระบบองค์กร
บริษัท DQS Holding จำกัด มีสำนักงานตัวแทนกว่า 80 แห่ง ใน 60 กว่าประเทศ ซึ่งประกอบกันเป็นเครือข่ายสำหรับการดำเนินโครงการระหว่างประเทศให้สัมฤทธิ์ผล ปัจจุบันนี้ DQS group มีลูกค้าในวงการอุตสาหกรรมตลอดแทบทุกสาขาที่ได้รับการรับรองแล้วประมาณ 20,000 ราย ซึ่งมีจุดที่ตั้งที่ได้รับการรับรองประมาณ 58,000 แห่งใน 130 กว่าประเทศ บริษัทว่าจ้างพนักงานประมาณ 2,800 คน ซึ่ง 2,500 คนในจำนวนนี้เป็นผู้ตรวจประเมิน ในบรรดาบริษัทที่ใหญ่ที่สุดของกลุ่มบริษัท มีบริษัทต่อไปนี้รวมอยู่ด้วย คือ DQS Inc. (สหรัฐฯ), DQS do Brasil Ltd., DQS Japan, DQS Medical Devices GmbH และ DQS GmbH (ทั้งสองบริษัทนี้อยู่ในประเทศเยอรมนี) นับแต่ปลายปี 2010 เป็นต้นมา กลุ่มบริษัทมีสำนักงานที่ตั้งอยู่ในประเทศต่างๆ ถึง 60 ประเทศ
กิจกรรมด้านธุรกิจ
กลุ่มบริษัทเสนอการตรวจประเมินข้ามอุตสาหกรรมสำหรับข้อกำหนดขององค์กรหรือของอุตสาหกรรมโดยเฉพาะ และให้การรับรองมาตรฐาน (Standards) ที่เป็นที่ยอมรับทั้งในระดับประเทศและระหว่างประเทศมากกว่า 100 มาตรฐาน ได้แก่ ISO 9001 (ระบบจัดการคุณภาพ) ISO 14001 (ระบบจัดการสิ่งแวดล้อม) BS OHSAS 18001 /ISO45001 (ระบบจัดการอาชีวอนามัยและความปลอดภัย) IATF 16949 (ระบบจัดการคุณภาพยานยนต์) ISO 27001 (ระบบจัดการความปลอดภัยของข้อมูล) ISO 13485 (ระบบจัดการเครื่องมือและอุปกรณ์ทางการแพทย์) IRIS (ระบบจัดการอุตสาหกรรมรถไฟ) EN 9100ff (ระบบจัดการเทคโนโลยีทางอวกาศ) อย่างไรก็ดี ในงานบริการด้านการรับรองระบบบริหารนั้น ประเด็นปัญหาต่างๆ อย่างเช่น ระบบบริหารความเสี่ยง ความยั่งยืน การบริหารพลังงานที่ตั้งอยู่บนพื้นฐานกฎหมายว่าด้วยพลังงานหมุนเวียนของเยอรมนี การศึกษา ระบบรักษาข้อมูลส่วนตัว และความเป็นเลิศทางธุรกิจ กำลังทวีความสำคัญเพิ่มขึ้นเรื่อยๆ  นอกจากนี้แล้ว สาขางานอื่นๆ ที่ยังมีความสำคัญอีก คือ การบริการด้านสุขภาพและทางสังคม
วิธีปฏิบัติ
กลุ่มบริษัทมีวิธีปฏิบัติงานพิเศษ คือ การให้บริการด้านการตรวจประเมินนั้น ส่วนใหญ่จะดำเนินการโดยผู้ตรวจประเมินจากภายนอกบริษัทบนพื้นฐานของค่าธรรมเนียม ผู้ตรวจประเมินนั้น โดยทั่วไปแล้วจะทำงานในภาคอุตสาหกรรมที่ตนตรวจประเมิน การผสมผสานระหว่างการรับรองและความรู้ด้านการอุตสาหกรรม ระหว่างประสบการณ์ภาคปฏิบัติและในเชิงวิชาการนี้มุ่งที่จะให้บริการด้วยเทคนิควิธีการตรวจประเมินที่ก้าวหน้าทันสมัย
ระบบเครือข่าย
DQS เป็นสมาชิกก่อตั้งและสมาชิกผู้มีอำนาจเต็มของเครือข่ายการให้การรับรองระหว่างประเทศ IQNet Association ซึ่งก่อตั้งขึ้นเมื่อปี 1990 วัตถุประสงค์หลักของระบบเครือข่ายระดับโลกที่ปัจจุบันมีสมาชิก 36 องค์กรของผู้ตรวจประเมินให้การรับรอง (CB) นั้น คือ การยอมรับร่วมในการรับรองที่ออกโดยบริษัทสมาชิก ผู้อำนวยการคนปัจจุบันของ DQS GmbH คือ คุณ Michael Drechsel ซื่งในขณะนี้ได้ปฏิ
มาร์มาไรย์
มาร์มาไรย์ (Marmaray) เป็นโครงการเกี่ยวกับระบบขนส่งทางรางในเมืองอิสตันบูล ประเทศตุรกี ซึ่งประกอบด้วยการก่อสร้างอุโมงค์รถไฟลอดใต้ช่องแคบบอสฟอรัส เชื่อมประเทศตุรกีฝั่งทวีปเอเชียและทวีปยุโรปเข้าด้วยกัน (ประเทศตุรกีตั้งอยู่บนสองทวีป โดยมีช่องแคบบอสฟอรัสเป็นเขตแบ่งทวีป) โครงการนี้ยังรวมถีงการปรับปรุงสภาพรถไฟชานเมืองสายเลียบทะเลมาร์มารา ตั้งแต่สถานี Halkalı ของฝั่งทวีปยุโรป ไปจนถึงสถานี Gebze บนฝั่งทวีปเอเชีย โดยใช้อุโมงค์ดังกล่าวเชื่อมระบบรถไฟทั้งสองฝั่ง รวมไปถึงการจัดซื้อจัดจ้างยานพาหนะที่ใช้วิ่งรับส่งผู้โดยสาร การก่อสร้างเริ่มขึ้นในปี พ.ศ. 2547 (ค.ศ. 2004) ซึ่งตามกำหนดจะเปิดให้บริการในเดือนเมษายน พ.ศ. 2552 แต่เกิดความล่าช้าหลายครั้งเนื่องจากการขุดค้นพบทางโบราณคดี โดยส่วนแรกของโครงการเปิดใช้งานเมื่อวันที่ 29 ตุลาคม พ.ศ. 2556 (ค.ศ. 2013)
ชื่อของโครงการ มาร์มาไรย์ (Marmaray) มีที่มาจากชื่อทะเลมาร์มารา (Marmara) ตั้งอยู่ทางทิศใต้ของโครงการ รวมกับคำว่า ray เป็นคำในภาษาตุรกีหมายถึง ทางรถไฟ
ข้อมูลทางเทคนิค
ข้อมูลทางเทคนิคของโครงการ
พระเจ้าสีหสุระแห่งอังวะ
พระเจ้าสีหสุระแห่งอังวะ (သီဟသူရ (အင်းဝ), ; หรือ มหาสีหสุระ; 1431–1480) พระมหากษัตริย์ลำดับที่ 11 แห่งอาณาจักรอังวะใน ค.ศ. 1468 ถึง 1480 พระองค์ถูกสืบทอดราชบัลลังก์โดยพระราชโอรสของพระองค์ มังฆ้องที่ 2
พระราชประวัติ
พระเจ้าสีหสุระประสูติเมื่อวันที่ 1 พฤษภาคม ค.ศ. 1431 ที่เมืองแปร เป็นพระราชโอรสของพระเจ้านรปติที่ 1 พระมหากษัตริย์ลำดับที่ 10 เมื่อครั้งยังเป็นอุปราชแห่งเมืองแปรและพระนางอตุลสิริมหาราชเทวี ซึ่งเป็นราชนิกุลอาณาจักรปีนยะ โดยพระองค์เป็นพระราชบุตรองค์ใหญ่จากทั้งหมด 8 พระองค์ของทั้งสองพระองค์
พระเจ้าสีหสุระมีพระขนิษฐาร่วมพระราชมารดาทั้งหมด 5 พระองค์และพระราชอนุชาร่วมพระราชมารดาอีก 2 พระองค์คือมังกะยอชวาและตะโดเมงสอ พระองค์ขณะพระชนมายุเพียง 10 พรรษาได้รับการสถาปนาเป็นรัชทายาทเมื่อพระราชบิดาขึ้นสืบราชบัลลังก์แห่งอังวะในเดือนมกราคม ค.ศ. 1442
ขึ้นสืบราชบัลลังก์
พระเจ้าสีหสุระขึ้นสืบราชบัลลังก์แห่งอังวะเมื่อวันที่ 24 กรกฎาคม ค.ศ. 1468 ภายหลังจากการสวรรคตของพระราชบิดาที่เมืองแปรโดยพระเจ้านรปติที่ 1 หลบหนีจากการลอบปลงพระชนม์โดยหนึ่งในพระราชโอรสของพระเจ้าสีหสุระเมื่อ 1 ปีก่อนหน้านั้น โดยพระราชโอรสองค์รองของพระเจ้าสีหสุระแทงพระอัยกาเพราะพระเจ้านรปติที่ 1 มิยินยอมให้เจ้าชายอภิเษกกับพระนัดดาผู้เป็นพระธิดาของเจ้าหญิงแห่งสะกาย พระเชษฐภคินีองค์ใหญ่ของพระเจ้าสีหสุระ หลังครองราชย์พระเจ้าสีหสุระมิได้ลงโทษพระราชโอรสอีกทั้งยังอนุญาตให้เจ้าชายอภิเษกกับเจ้าหญิง นอกจากนี้พระองค์ได้สถาปนาพระราชโอรสองค์ใหญ่ขึ้นเป็นรัชทายาทซึ่งต่อมาคือ มังฆ้องที่ 2
สวรรคต
พระเจ้าสีหสุระสวรรคตเมื่อประมาณเดือนสิงหาคม ค.ศ. 1480 พระชนมายุเพียง 49 พรรษา
โอลาฟ (ดิสนีย์)
โอลาฟ (Olaf) เป็นตุ๊กตาหิมะจากภาพยนตร์แอนิเมชันลำดับที่ 53 ของวอล์ท ดิสนีย์ แอนิเมชัน สตูดิโอ เรื่อง ผจญภัยแดนคำสาปราชินีหิมะ (Frozen) ซึ่งฉายในปี 2013
ต้นนกำเนิดและแนวคิด
ดิสนีย์สตูดิโอมีความพยายามที่จะนำเทพนิยาย ราชินีหิมะ ของ Hans Christian Andersen มาสร้างเป็นภาพยนตร์ตั้งแต่ปี 1943 เมื่อวอลต์ ดิสนีย์คิดจะสร้างภาพยนตร์ชีวประวัติของ Andersen อย่างไรก็ตาม เนื้อเรื่องและตัวละครนั้นเป็นนามธรรมมากเกินไป ซึ่งเป็นต้นเหตุของปัญหาต่าง ๆ ให้กับดิสนีย์และทีมผู้สร้างภาพเคลื่อนไหว ภายหลังจากนั้น ผู้บริหารของดิสนีย์ก็ยังมีความพยายามที่จะนำเรื่องราวจากบทประพันธ์มาถ่ายทอดเป็นภาพยนตร์อีกครั้ง แต่ความพยายามเหล่านี้ก็ต้องถูกชงักไว้เพราะปัญหาแบบเดียวกัน
ในปี 2008 Chris Buck ได้เสนอเรื่องราวของราชินีหิมะในรูปแบบของเขาเองกับดิสนีย์ ชื่อ Anna and the Snow Queen ซึ่งได้มีการวางแผนให้สร้างเป็นภาพเคลื่อนไหวทั่วไป แต่เรื่องราวนี้แตกต่างจาก ผจญภัยแดนคำสาปราชินีหิมะ อย่างสิ้นเชิง โดยที่บทประพันธ์นี้มีความใกล้เคียงกับเรื่องราชินีหิมะมากกว่า และมีตัวละครโอลาฟที่แตกต่างกันอย่างสิ้นเชิง
การให้เสียง
Josh Gad ซึ่งเป็นนักแสดงที่ได้รับการเสนอชื่อชิงรางวัลโทนีและมีชื่อเสียงในการแสดงบรอดเวย์เรื่อง The Book of Mormon ได้เข้ารับเลือกในการพากย์เสียงของโอลาฟ เขาได้กล่าวในภายหลังว่า การที่ได้เป็นส่วนหนึ่งของภาพยนตร์ดิสนีย์นั้นเหมือนความฝันที่กลายเป็นจริงสำหรับเขา เนื่องจากเขาเองมีความคลั่งไคล้ในภาพยนตร์และการผลิตภาพเคลื่อนไหวของดิสนีย์อยู่แล้ว
เขากล่าวว่า เขาเติบโตมาในยุคแห่งความเจริญรุ่งเรืองของภาพเคลื่อนไหวของดิสนีย์ครั้งที่สอง ในช่วงที่มีภาพยนตร์ทั้งหมดออกมายอดเยี่ยมหมดเลย ได้แก่ เงือกน้อยผจญภัย (The Little Mermaid) โฉมงามกับเจ้าชายอสูร (Beauty and the Beast) อะลาดินกับตะเกียงวิเศษ (Aladdin) เดอะ ไลอ้อน คิง (The Lion King) ความประทับใจในตัวละครที่มีลักษณะนิสัยตลกอย่างทีโมนและพุมบ้าในเรื่อง เดอะ ไลอ้อน คิง หรือ จีนี่ในเรื่องอะลาดินกับตะเกียงวิเศษทำให้เขาอยากเล่นบทบาทประเภทนี้ตั้งแต่ช่วงหนุ่ม ๆ เขาจำได้ว่า เขาเคยพูดไว้ว่าอยากจะเล่นบทแบบนี้จริง ๆ สักวัน
การออกแบบตัวละคร
จากการที่เป็นมนุษย์หิมะที่แอนนาและเอลซ่าได้ปั้นขึ้นมาด้วยกันในวัยเด็ก โอลาฟแสดงถึงความรักที่บริสุทธิ์และความสุขที่ทั้งสองพี่น้องเคยมีในวัยเยาว์ก่อนที่พวกเข้าจะแยกจากกัน โอลาฟไม่ได้เป็นตัวละครที่ตลกเท่านั้น แต่ยังมีบทบาทสำคัญในการเป็นตัวแทนความรักบริสุทธิ์ในความกลัวที่แฝงด้วยความรัก [16] ตัวละครตัวนี้ไม่ได้มีความสำคัญมากนัก จนกระทั่งมันมีความหมายกับสองพี่น้องคู่นี้ โอลาฟถูกสร้างขึ้นเพื่อที่จะผสานความสัมพันธ์ของสองพี่น้องที่หายไป ในวัยเด็กของแอนนาและเอลซ่า ก่อนที่พลังของเอลซ่าจะทำร้ายแอนนา สองพี่น้องคู่นี้เล่นด้วยกันอย่างสนุกสนาน และมีการปั้นมนุษย์หิมะขึ้นมาโดยตั้งชื่อว่า โอลาฟ และ โอลาฟก็ชอบอ้อมกอดที่อบอุ่น จึงเป็นแรงบันดาลใจให้เกิดเป็นลักษณะของโอลาฟขึ้นมา และในช่วงของภาพพยนต์ที่เอลซ่าได้ร้องเพลง “Let it Go” ก็เป็นช่วงที่ทำให้เอลซ่าได้นึกถึงช่วงเวลาครั้งสุดท้ายที่ตัวเองมีความสุข และมันก็คือช่วงเวลาที่เอลซ่าได้ปั้นมนุษย์หิมะกับน้องสาวนั้นเอง และโอลาฟก็เป็นตัวแทนของความรักที่แสดงออกระหว่างความสัมพันธ์ของพี่น้องคู่ นี้นั่นเอง โอลาฟจะมีลักษณะนิสัยของแอนนาในวัยเด็กเนื่องจากที่โอลาฟมีชีวิตขึ้นมาได้ นั้นเป็นเพราะในขณะที่เอลซ่าใช้พลังสร้างโอลาฟขึ้นมา เธอได้นึกถึงคนที่เธอรักที่สุด นั่นก็คือแอนนานั่นเอง
ในช่วงเริ่มต้นของการผลิตภาพยนตร์ โอลาฟถูกเขียนบทขึ้นมาเพื่อให้เป็นหนึ่งในคนคุ้มกันปราสาทของเอลซ่า เพราะในเวลานั้น ยังมีแนวคิดที่จะให้เอลซ่ามีกองกำลังทหารมนุษย์หิมะที่กราดเกรี้ยวอยู่ในเรื่องอยู่ Buck ได้กล่าวถึงเอลซ่าไว้ว่า เธอพยายามที่จะเรียนรู้พลังของตัวเองซึ่งเขาได้เปรียบเทียบกับแพนเค้ก เมื่อแพนเค้กมีการไหม้เกิดขึ้นข้างล่างจนไม่สามารถทานได้ เราจึงต้องทิ้งมัน โอลาฟก็เปรียบเสมือนแพนเค้กชิ้นแรกของเอลซ่า และเพื่อไม่เป็นการสร้างความซับซ้อนให้กับตัวละครนี้ ผู้กำกับจึงอยากให้ตัวละครตัวนี้คงความเป็นเด็กบริสุทธิ์ไว้ Jennifer Lee ผู้กำกับภาพยนตร์เรื่องนี้กล่าวไว้ว่า เมื่อคุณเป็นเด็กรูปร่างแปลกๆต่างๆที่นำมาปั้นเป็นมนษย์หิมะจะไม่มีทางเพ อร์เฟค และนั่นจึงเป็นที่มาของความคิดที่ว่าเด็กๆจะนึกถึงมนุษย์หิมะในหน้าตาแบบไหน
Gad เองก็ได้มีการปรับลักษณะของตัวละครโอลาฟเองในระหว่างทำการอัดเสียง และผู้กำกับเองก็พยายามที่จะระมัดระวังไม่ให้ตัวละครนี้ทำหน้าเป็นตัวละคร หลักในการดำเนินเรื่องมากเกินไป [18] โอลาฟถูกสร้างขึ้นมาในระดับนึงจนกระทั่งได้ Josh Gad มาพากษย์เสียงให้ และเสียงของ Gad แสดงให้เห็นถึงลักษณะพิเศษบางอย่างรวมถึงการมองโลกของเขา การแสดงในห้องอัดเสียงของ Gad ถูกบันทึกเป็นวีดิโอและผู้สร้างภาพเคลื่อนไหวได้นำเอาสีหน้า ท่าทางของเขาไปสร้างเป็นตัวละครเคลื่อนไหวขึ้นมา" "It was a lot funnier than I expected, thanks largely to Josh Gad's surprisingly well-written deluded snowman character" (Del Vecho). Gad's studio performance was videotaped, and animators used his facial expressions and physical moves as a reference for animating the character.
ผู้สร้างภาพยนตร์ ได้มีการพัฒนาซอฟต์แวร์ใหม่ขึ้นมาชื่อว่า Spaces เพื่อที่จะสร้างโอลาฟขึ้นมาใหม่ในรูปแบบของภาพเคลื่อนไหว Buck กล่าวว่า ความสนุกของตัวละครนี้คือการค้นพบว่าโอลาฟสามารถถูกแยกชิ้นส่วนของตัวเองออก มาได้และนั่นคือจุดเด่นของตัวละครนี้ โอลาฟเป็นตัวละครที่ผู้สร้างภาพเคลื่อนไหวมีความสนุกในขณะที่กำลังสร้าง Del Vecho ให้ความเห็นว่า โอลาฟเป็นตัวละครที่สามารถโยนลงเขาในขณะที่ตัวแยกเป็นชิ้นๆในระหว่างที่ร่วง ลงมาแต่ยังสามารถมีชีวิตรอดและมีความสุขได้
สิ่งที่ขัดแย้งกันในตัวโอลาฟคือการเป็นมนุษย์หิมะที่มีความคิดในการรักฤดูร้อน
กระดูกฝ่ามือชิ้นที่ 1
กระดูกฝ่ามือชิ้นที่ 1 หรือ กระดูกฝ่ามือของนิ้วหัวแม่มือ (First metacarpal bone; metacarpal bone of the thumb) เป็นกระดูกฝ่ามือ (metacarpal bones) ที่รองรับนิ้วหัวแม่มือ โดยลักษณะสำคัญคือจะสั้นและกว้างกว่ากระดูกฝ่ามือชิ้นอื่นเล็กน้อย และขอบด้านฝ่ามือมีความโค้งเข้าหาตัวฝ่ามือ
ตัวกระดูกด้านหลังมือ (dorsal surface) มีลักษณะแบนและกว้าง และไม่มีสันเหมือนในกระดูกฝ่ามือชิ้นอื่นๆ พื้นผิวด้านฝ่ามือ (volar surface) เว้าจากบนลงล่าง
ขอบทางด้านเรเดียส (ด้านนิ้วหัวแม่มือ) จะเป็นจุดเกาะปลายของกล้ามเนื้อออพโพเนนส์ พอลิซิส (Opponens pollicis muscle) ขณะที่ขอบทางด้านที่ติดกับนิ้วชี้จะให้เป็นจุดเกาะต้นของปลายจุดเกาะด้านข้าง (lateral head) กล้ามเนื้ออินเตอร์ออสเซียสด้านหลังมือ (Dorsal interosseus muscles) ที่ยึดระหว่างนิ้วหัวแม่มือและนิ้วชี้
ทางด้านฐานกระดูกจะเป็นรอยเว้าที่รองรับกับกระดูกทราพีเซียม (greater multangular) ส่วนด้านข้างไม่มีหน้าประกบที่เกิดข้อต่อ แต่ด้านเรเดียล (ด้านนิ้วหัวแม่มือ) มีปุ่มกระดูกสำหรับจุดเกาะปลายของกล้ามเนื้อแอบดักเตอร์ พอลิซิส ลองกัส (Abductor pollicis longus)
ขณะที่ทางด้านหัวกระดูกจะมีลักษณะโค้งนูนน้อยกว่ากระดูกฝ่ามือชิ้นอื่น และมีความกว้างในทางด้านข้างมากกว่าทางแนวหน้าหลัง
พื้นผิวด้านฝ่ามือ (volar surface) มีส่วนนูนซึ่งเป็นข้อต่อ 2 อัน โดยอันที่อยู่ด้านข้างกว่ามีขนาดใหญ่กว่า ข้อต่อทั้งสองเกิดกับกระดูกในเอ็นกล้ามเนื้อ (sesamoid bone) 2 ชิ้นที่อยู่ในเอ็นกล้ามเนื้อเฟลกเซอร์ พอลิซิส เบรวิส (flexor pollicis brevis muscle)
พ.ศ. 2107
พุทธศักราช 2107 ใกล้เคียงกับ
กีฬาฟันดาบในโอลิมปิกฤดูร้อน 1968
การแข่งขันฟันดาบในโอลิมปิกฤดูร้อน 1968 เป็นการแข่งขันกีฬาฟันดาบในกีฬาโอลิมปิกฤดูร้อนครั้งที่ 19 ที่เม็กซิโกซิตี้ ประเทศเม็กซิโก ระหว่างวันที่ ตุลาคม พ.ศ. 2511 จัดขึ้นที่สนาม ซึ่งการแข่งขันกีฬาฟันดาบครั้งนี้มีการแข่งขันทั้งหมด 8 รายการ คือ ประเภททีมชาย 6 รายการ และประเภททีมหญิง 3 รายการ โดยมีนักกีฬาเข้าร่วมแข่งขัน 275 คน จาก 34 ประเทศ
เสี้ยวต้น
เสี้ยวต้น เป็นไม้เลื้อยในวงศ์มะลิ ใบประกอบสามใบ ดอกช่อ มีดอกย่อยตั้งแต่ 12 ดอกขึ้นไป กลีบดอกเป็นหลอด ปลายแยกเป็น 5–6 กลีบ หอมแรง ออกดอกเดือนธันวาคม–กุมภาพันธ์ เป็นไม้ถิ่นเดียวในประเทศไทย พบครั้งแรกโดยหมอคาร์ เมื่อ 5 กุมภาพันธ์ พ.ศ. 2464 ที่อำเภอแจ้ห่ม จังหวัดลำปาง กระจายพันธุ์ตามเขาหินปูนในภาคเหนือ ภาคกลางและภาคตะวันออก
ทุย
ทุย อาจหมายถึง
พ.ศ. 2109
พุทธศักราช 2109 ใกล้เคียงกับ
พ.ศ. 2110
พุทธศักราช 2110 ใกล้เคียงกับ
จิ๊กซอว์ (นักมวยปล้ำ)
จิ๊กซอว์ (Jigsaw; 16 ธันวาคม ค.ศ. 1983 – ) เป็นนักมวยปล้ำอาชีพชาวอเมริกัน ปัจจุบันเข้าร่วมแข่งขันในรายการมวยปล้ำอาชีพของสมาคมจิคาระ และดราก้อนเกทยูเอสเอ ก่อนหน้านี้เขาทำผลงานให้กับคอมแบทโซนเรสต์ลิง, ริงออฟออเนอร์ และฟูลอิมแพ็กโปร
ในวงการมวยปล้ำอาชีพ
จิ๊กซอว์ได้ฝึกฝนเป็นนักมวยปล้ำอาชีพ ที่จิคาระเรสต์เทิลแฟกทอรี โดยคริส ฮีโร และไมค์ แควกเกนบุช
ดราก้อนเกทยูเอสเอ (ค.ศ. 2009–ปัจจุบัน)
ใน ค.ศ. 2009 จิ๊กซอว์ได้เริ่มปรากฏตัวในสมาคมดราก้อนเกทยูเอสเอ ซึ่งเป็นส่วนเสริมของรายการมวยปล้ำอาชีพญี่ปุ่นที่มีชื่อว่าดราก้อนเกท ที่เป็นรายการแรกซึ่งต้องจ่ายต่อการดูทางหน้าจอ ของรายการเอนเทอร์เดอะดราก้อน ในวันที่ 4 กันยายน จิ๊กซอว์ได้ร่วมทีมกับเดอะโคโลนี (ไฟเยอร์แอนต์ กับโซลเยอร์แอนต์) และไมค์ แควกเกนบุช เพื่อเอาชนะ F.I.S.T. (อิคารัส และแกรน อะคุมา), อาเมซิส และฮาโลวิค ในการแข่งขันแท็กทีมแปดคน ในรายการที่จ่ายต่อการชมทางหน้าจอที่มีชื่อว่าอันทัชเอเบิล วันที่ 6 พฤศจิกายน ค.ศ. 2009 จิ๊กซอว์ และ แควกเกนบุช ได้ร่วมทีมกันอีกครั้ง เพื่อเอาชนะยามาโตะ และแกรน อะคุมา วันที่ 28 พฤศจิกายน ในรายการฟรีดอมไฟต์ เขาเป็นฝ่ายแพ้ให้กับเอ็ดดี คิงสตัน ในการแข่งขันรายการเดี่ยว วันที่ 20 มกราคม ค.ศ. 2010 ในรายการเฟียร์เลส จิ๊กซอว์ และแควกเกนบุช แพ้ให้กับทีมCIMA และซูเปอร์ เครซี ในการแข่งแบบแท็กทีม ในสองการแสดงต่อมา โอเพนดิอัลติเมทเกท และ เมอร์คิวรีไรซิง ซึ่งจัดขึ้นในวันที่ 26 และ 27 จิ๊กซอว์ และแควกเกนบุช ได้แพ้ต่อเกนคิ โอริกูจิ กับซูซูมุ โยโกสุกะ รวมถึงได้แพ้ต่อเดอะยังบั๊คส์ (แมทท์ และนิค แจ็คสัน) ในการแข่งแบบแท็กทีม
ชีวิตส่วนตัว
จิ๊กซอว์ยังมีพี่ชายซึ่งเป็นนักมวยปล้ำ โดยใช้ชื่อในการแข่งขันว่าจอลลี โรเจอร์ ซึ่งได้เข้าแข่งขันในจิคาระ ก่อนที่จะอำลาวงการใน ค.ศ. 2005
กุ๊กไก่หัวใจพิทักษ์โลก
กุ๊กไก่หัวใจพิทักษ์โลก (Chicken Little) เป็นภาพยนตร์การ์ตูนคอมพิวเตอร์แอร์นิเมชัน ออกฉายเมื่อ ค.ศ. 2005 กำกับโดย Mark Zakabur
กุ๊กไก่หัวใจพิทักษ์โลก เป็นภาพยนตร์นิยายที่สองของดิสนีย์ที่ดัดแปลงเนื้อหาจากการ์ตูนโฆษณาชวนเชื่อที่สร้างขึ้นในช่วงสงครามโลกครั้งที่สอง ภาพยนตร์นี้ยังเป็นภาพยนตร์แอนิเมชันสุดท้ายที่ผลิตภายใต้ชื่อ Walt Disney Feature Animation ก่อนที่สตูดิโอจะเปลี่ยนชื่อเป็น Walt Disney Animation Studios กุ๊กไก่หัวใจพิทักษ์โลก ได้รับเสียงวิจารณ์ผสม และมีรายได้ทั่วโลกถึง 314 ล้านดอลลาร์สหรัฐ ทำให้ป็นภาพยนตร์แอนิเมชันที่มีรายได้สูงสุดเป็นอันดับ 2 ประจำ ค.ศ. 2005 (รองจากมาดากัสการ์)
ไชนาแอร์ไลน์ เที่ยวบินที่ 611
ไชนาแอร์ไลน์ เที่ยวบินที่ 611 (CI611) เป็นเที่ยวบินระหว่างประเทศในเส้นทางกรุงไทเป ประเทศไต้หวันสู่เขตการปกครองพิเศษฮ่องกง เมื่อวันที่ 25 พฤษภาคม พ.ศ. 2545 แต่หลังจากขึ้นบินได้เพียง 20 นาที เครื่องบินเกิดแตกเป็นเสี่ยง ๆ ก่อนตกลงสู่ทะเล ทำให้ผู้โดยสารและลูกเรือ 225 คนเสียชีวิตยกลำ
บ่ายวันที่ 25 พฤษภาคม เวลา 15.16 น. ตามเวลาท้องถิ่นของไต้หวัน เครื่องบิน โบอิง 747-200B เที่ยวบินที่ 611 สายการบินไชนาแอร์ไลน์ ออกเดินทางจากท่าอากาศยานเจียงไคเช็ก (ปัจจุบันคือท่าอากาศยานนานาชาติไต้หวันเถาหยวน) ประเทศไต้หวัน มุ่งไปยังท่าอากาศยานนานาชาติฮ่องกง หลังขึ้นบินได้เพียง 20 นาที เครื่องบินก็เกิดแตกเป็นเสี่ยง ๆ ก่อนชิ้นส่วนหลักจะตกลงบริเวณช่องแคบไต้หวันเมื่อเวลา 15.28 น. ตามเวลาท้องถิ่นของไต้หวัน ทั้ง 225 คนบนเครื่องเสียชีวิต เหตุการณ์นี้ถือเป็นอุบัติเหตุรุนแรงที่สุดของเครื่องในตระกูลรุ่น โบอิง 747 ในยุคปัจจุบัน
สาเหตุที่ตัวถังเครื่องกระจายตัวกลางอากาศนั้น มาจากการซ่อมบำรุงเมื่อ 22 ปีก่อน ตัวถังช่วงหางเครื่องด้านล่างมีรอยขูดขีดมากมาย อันเป็นผลจากการกระแทกขณะลงจอดที่ท่าอากาศยานนานาชาติไคตั๊ก เมื่อวันที่ 7 กุมภาพันธ์ พ.ศ. 2523 เมื่อมีรอยมากขนาดนั้น แทนที่ช่างซ่อมบำรุงจะเปลี่ยนตัวถังบริเวณนั้นทั้งหมดตามที่คู่มือการซ่อมแนะนำ แต่กลับเจียรรอยขูดให้จางลงด้วยเครื่องขัด ก่อนที่จะนำแผ่นโลหะมาปะทับตัวถังส่วนนั้นไว้ โดยแผ่นที่แปะยังเล็กกว่าส่วนที่เสียหายอีกด้วย เมื่อเวลาผ่านไป ตัวเครื่องผ่านการปรับความดันซ้ำแล้วซ้ำเล่า ก็ได้ค่อย ๆ สร้างแรงกดให้กับตัวถังส่วนนั้นจนรับไม่ไหว จึงเกิดรอยร้าวขึ้น และเมื่อรอยขยายเป็นวงกว้าง สุดท้ายจึงแตกกลางอากาศในที่สุด
นอกจากนั้นทางคณะสืบสวนยังพบด้วยว่า รอบ ๆ ตัวถังบริเวณนั้นมีคราบนิโคตินอยู่มากมาย เป็นสัญญาณว่าตัวถังส่วนนั้นมีรอยร้าว ซึ่งคราบนิโคตินเหล่านี้สะสมมาจากบุหรี่ที่ผู้โดยสารสูบบนเครื่องแล้วไหลย้อยออกมาตามรอยเมื่อความกดอากาศในเครื่องเปลี่ยน ก่อนเกิดอุบัติเหตุ สายการบินได้ออกกฎห้ามสูบบุหรี่ในเครื่องมาแล้วถึง 7 ปี จึงเป็นเรื่องน่าเศร้าที่ว่า ในตลอดระยะเวลาหลายปีที่ผ่านมา ไม่มีใครสังเกตเห็นรอยร้าวที่ชัดเจนขนาดนั้นมาก่อน เพราะถ้าเห็นคราบนิโคตินก็จะรู้ได้ทันทีว่า มีรอยร้าวเกิดขึ้น และคงไม่เหตุการณ์น่าเศร้าเช่นนี้ ความจริงแล้ว เครื่องบินลำดังกล่าวมีกำหนดจะถูกขายต่อให้กับสายการบินโอเรียนท์ ไทย แอร์ไลน์ของไทย แต่ก็มาเกิดอุบัติเหตุขึ้นเสียก่อน
สโมสรวอลเลย์บอลหญิงนครราชสีมา ในฤดูกาล 2022–23
การแข่งขันวอลเลย์บอลของสโมสรวอลเลย์บอลหญิงนครราชสีมา หรือ นครราชสีมา ฮุ่ยหวาง คิวมินซี วีซี ตามชื่อผู้สนับสนุน ประจำปี พ.ศ. 2565–พ.ศ. 2566
เลกแรก
ตารางคะแนน
เลกสอง
ตารางคะแนน
รางวัลบุคคล
ที่มา:รางวัลส่วนบุคคลวอลเลย์บอลไทยแลนด์ลีก 2022-23
พ.ศ. 2108
พุทธศักราช 2108 ใกล้เคียงกับ
นีโกลา อาโมรูโซ
1974
ดอกป๊อปปี้
ดอกป๊อปปี้ เป็นพืชในวงศ์ Papaveraceae ที่ออกดอก ดอกป๊อปปี้จะประกอบด้วย 4-6 ใบ มีสีสันแตกต่างกันไปขึ้นอยู่กับพันธุ์ บางพันธุ์อาจมีลวดลาย ดอกป๊อปปี้แดง (พันธุ์ Papaver rhoeas) เป็นวัชพืชพันธุ์หนึ่งในยุโรป ใช้เป็นสัญลักษณ์ของทหารผ่านศึกตั้งแต่สมัยสงครามโลกครั้งที่หนึ่ง หลังจากยุทธการในทุ่งป๊อปปี้ที่แฟลนเดอส์ ประเทศเบลเยียม
ลักษณะ
ป็อปปี้เป็นไม้ล้มลุก โดยสามารถสูงได้มากถึง 1 เมตรและยาว 15 เซนติเมตรในแนวขวาง ดอกของป็อปปี้จะมี 4 ถึง 6 กลีบ โดยในพื้นที่เขตอบอุ่น ป๊อปปี้จะออกดอกในช่วงฤดูใบไม้ผลิถึงต้นฤดูร้อน และสปีชีส์ส่วนใหญ่จะหลั่งยางเมื่อได้รับบาดเจ็บ
พืชที่เรียกว่าป๊อบปี้พบในหลายสกุลของวงศ์ Papaveraceae ได้แก่:
การใช้งาน
ดอกของป๊อปปี้สวยจึงมักปลูกเพื่อใช้เป็นไม้ประดับ แต่นี้ยังมีบางสปีชีส์ที่มีการใช้งานในอุตสาหกรรมยาและอาหาร ต้นฝิ่นถูกปลูกโดยทั่วไปในหลายพื้นที่และถูกจับตาโดยองค์การนานาชาติ โดยผลผลิตหลักคือฝิ่นซึ่งเป็นสารตั้งต้นของโอปิแอตเช่น มอร์ฟีน เฮโรอีน และ โคเดอีน
การแพทย์
แพทย์ในอียิปต์โบราณให้คนไข้รับประทานเมล็ดของป๊อปปี้เพื่อบรรเทาการเจ็บปวด เมล็ดป๊อปปี้มีมอร์ฟีนและโคเดอีนในปริมาณเล็กน้อย
การโฆษณา
ในเม็กซิโก Grupo Modelo บริษัทผู้ผลิตเบียร์โคโรนา ใช้เมล็ดป๊อปปี้สีแดงในภาพโฆษณาส่วนมาจนถึงราวปี 1960
ในเงินตรา
ประเทศแคนาดาออกเหรียญที่ระลึก 25 เซนต์ที่มีรูปป๊อปปี้สีแดงในปี 2004, 2008 และ 2010 โดยเหรียญ 25 เซนต์ปี 2004 ถือเป็นเหรียญมีสีที่มีในตลาดเป็นเหรียญแรกของโลก
ชื่อ
ชื่อป๊อปปี้ของเด็กหญิงมีที่มาจากชื่อของดอกไม้ชนิดนี้
สัญลักษณ์
ป็อปปี้ถูกใช้เป็นสัญลักษณ์มาอย่างยาวนานของ การหลับใหล ความสงบ และ ความตาย โดยการหลับใหลมีที่มาจาก ฝิ่นซึ่งเป็นผลิตผลของป๊อปปี้ที่มีฤทธิ์เป็นยากดประสาท ส่วนความตายมีที่มาจากสีแดงชาดของดอกป๊อปปี้แดง และในเทพนิยายของกรีกและโรมัน ดอกป๊อปปี้ถูกใช้เป็นสิ่งบูชาต่อผู้วายชนม์
ดอกป๊อปปี้ที่เป็นสัญลักษณ์ของทหารผ่านศึกคือ Papaver rhoeas ป๊อปปี้พันธุ์นี้เป็นพันธุ์ที่พบได้ทั่วไปในพื้นที่ที่ดินที่ถูกรบกวนในยุโรป และในหลาย ๆประเทศ ดอกป๊อปปี้เทียมถูกใช้ประดับเพื่อแสดงความระลึกถึงทหารที่จากไปในสงคราม
ตูโปเลฟ
ตูโปเลฟ (Туполев) เป็นบริษัทผลิตอากาศยานและยุทโธปกรณ์ของรัสเซีย เดิมคือสำนักงานออกแบบตูโปเลฟ โอเคบี (โอเคบี-156) ควบคุมโดย อันเดรย์ ตูโปเลฟ วิศวกรอากาศยานชาวรัสเซีย มีสำนักงานใหญ่ตั้งอยู่ที่กรุงมอสโก ทั้งนี้รัฐบาลรัสเซียกำลังจำควบรวมกิจการของตูโปเลฟ เข้ากับ มิโกยัน, อิลยูชิน, อิรคุต, ซุคฮอย และยาคาฟเลฟ เป็นรัฐวิสาหกิจเดียวกันที่ชื่อว่า โอเอเค (Объединённая авиастроительная корпорация) ก่อนที่แปรรูปเป็นบริษัทมหาชน
พ.ศ. 2111
พุทธศักราช 2111 ใกล้เคียงกับ
เหตุการณ์
สร้างวัดหน้าพระเมรุ
รายพระนามรัชทายาทกรีซ
รายพระนามต่อไปนี้ รวบรวมบุคคลทั้งหมดที่เคยเป็นลำดับแรกในการสืบราชบัลลังก์กรีซ ไม่ว่าจะเป็นทายาทผู้มีสิทธิโดยตรงหรือทายาทโดยสันนิษฐาน ตั้งแต่ 1832 (ดูเพิ่มที่ มกุฎราชกุมารกรีซ) ตัวหนาหมายถึงบุคคลที่ได้รับราชบัลลังก์จริง
งานฟุตบอลประเพณี
งานฟุตบอลประเพณี สามารถหมายถึง
โบคุวะคุมะ
โบคุวะคุมะ เป็นผลงานซิงเกิลภาษาญี่ปุ่นที่ 17 (จากทั้งหมด 24 ซิงเกิล) ของฮิคารุ อุทาดะ วางจำหน่ายในวันที่ 22 พฤศจิกายน พ.ศ. 2549 ใช้เป็นเพลงประกอบรายการเด็กในญี่ปุ่นที่ชื่อว่า "มินนะ โนะ อุตะ"
เดเอ็ฟเบ-โพคาล ฤดูกาล 2018–19
เดเอ็ฟเบ-โพคาล ฤดูกาล 2018–19 เป็นฤดูกาลที่ 76 ของการแข่งขันฟุตบอลถ้วยเยอรมันแบบแพ้คัดออกประจำปี ซึ่งจะเริ่มต้นเมื่อวันที่ 17 สิงหาคม พ.ศ. 2561 (ค.ศ. 2018) กับรอบแรกจากหกรอบและจะสิ้นสุดลงในวันที่ 25 พฤษภาคม พ.ศ. 2562 (ค.ศ. 2019) กับรอบชิงชนะเลิศที่ สนามกีฬาโอลิมปิก ใน เบอร์ลิน. ทีมชนะเลิศของเดเอ็ฟเบ-โพคาลนั้นจะได้สิทธิ์สำหรับปีถัดไปของ ยูฟายูโรปาลีก, ถ้าไม่ได้สิทธิ์อยู่แล้วสำหรับ ยูฟ่าแชมเปียนส์ลีก ผ่านอันดับในลีก.
ตารางการแข่งขันในแต่ละรอบ
แต่ละรอบของการแข่งขันฤดูกาล 2018–19 ที่มีกำหนดไว้ดังต่อไปนี้:
รอบแรก
การจับสลากสำหรับรอบแรกจะจัดขึ้นในวันที่ 8 มิถุนายน พ.ศ. 2561 (ค.ศ. 2018) ในเวลา 22:00 (เวลาท้องถิ่น), กับ พาลินา โรจินสกี จะเป็นผู้ทำการจับสลากในรอบนี้. สามสิบสองนัดจะทำการลงเล่นตั้งแต่วันที่ 17 ถึง 20 สิงหาคม พ.ศ. 2561 (ค.ศ. 2018).
รอบสอง
การจับสลากสำหรับรอบสองจะจัดขึ้นในวันที่ 26 สิงหาคม พ.ศ. 2561 (ค.ศ. 2018) ในเวลา 18:00, กับ จินา ลุคเคินเคมเปอร์ เป็นผู้ทำการจับสลากในรอบนี้. สิบหกนัดจะทำการลงเล่นตั้งแต่วันที่ 30 ถึง 31 ตุลาคม พ.ศ. 2561 (ค.ศ. 2018).
รอบ 16 ทีมสุดท้าย
การจับสลากสำหรับรอบ 16 ทีมสุดท้ายจะจัดขึ้นในวันที่ 4 พฤศจิกายน พ.ศ. 2561 (ค.ศ. 2018) ในเวลา 18:00, กับ เซอร์ดัล เซเลบิ เป็นผู้จับสลากในรอบนี้. แปดนัดจะทำการลงเล่นตั้งแต่วันที่ 5 ถึง 6 กุมภาพันธ์ พ.ศ. 2562 (ค.ศ. 2019).
รอบก่อนรองชนะเลิศ
การจับสลากสำหรับรอบก่อนรองชนะเลิศจะจัดขึ้นในวันที่ 10 กุมภาพันธ์ พ.ศ. 2562 (ค.ศ. 2019) ในเวลา 18:15 (เวลาท้องถิ่น), กับ ฟาเบียน บอห์ม จะเป็นผู้ทำการจับสลากในรอบนี้. สี่นัดจะทำการลงเล่นตั้งแต่วันที่ 2 ถึง 3 เมษายน พ.ศ. 2562 (ค.ศ. 2019).
รอบรองชนะเลิศ
การจับสลากสำหรับรอบรองชนะเลิศได้จัดขึ้นเมื่อวันที่ 7 เมษายน ค.ศ. 2019 ในเวลา 18:00, พร้อมกับ ลีนา โกเอบลิงก์ เป็นผู้ทำการจับสลากสำหรับแต่ละนัด. รอบรองชนะเลิศทั้งสองนัดจะลงเล่นตั้งแต่วันที่ 23 ถึง 24 เมษายน ค.ศ. 2019.
รอบชิงชนะเลิศ
นัดชิงชนะเลิศจะจัดขึ้นในวันที่ 25 พฤษภาคม 2562 ที่สนาม โอลึมเพียชตาดิโยน ใน เบอร์ลิน.
อันดับผู้ทำประตู
ด้านล่างนี้คือผู้ทำประตูสูงสุดของเดเอ็ฟเบ-โพคาล, เรียงลำดับแรกโดยจำนวนประตู, และหลังจากนั้นเป็นเรียงลำดับตามตัวอักษรถ้ากรณีที่จำเป็น. ประตูที่ทำได้ในการดวลลูกโทษคือไม่นำมานับรวม.
เจ้าหญิงลัลลา เคาะดีญะฮ์
หลังการประสูติกาลของพระองค์ สมเด็จพระราชาธิบดีมุฮัมมัดที่ 6 ได้พระราชทานอภัยโทษแก่ผู้ต้องขังจำนวนหนึ่ง
สนามกีฬาแห่งชาติมาแน การิงชา
สนามกีฬาแห่งชาติบราซิเลีย มาแน การิงชา (Estádio Nacional de Brasília Mané Garrincha) หรือที่รู้จักกันในชื่อ สนามกีฬาแห่งชาติมาแน การิงชา, สนามกีฬาแห่งชาติบราซิเลีย หรือเรียกสั้น ๆ ว่า มาแน การิงชา เป็นสนามกีฬาที่ตั้งอยู่ในกรุงบราซิเลีย ประเทศบราซิล ใช้จัดการแข่งขันกีฬาได้หลายประเภท แต่มักจะถูกใช้จัดการแข่งขันฟุตบอล สนามแห่งนี้สามารถจุผู้คนได้ 70,064 คน หลังจากการปรับปรุงสนามใหม่ ชื่อสนามตั้งเพื่อเป็นเกียรติแก่มาแน การิงชา นักฟุตบอลที่เป็นผู้ชนะเลิศการแข่งขันฟุตบอลโลก 1958 และฟุตบอลโลก 1962 ร่วมกับทีมชาติบราซิล
รถบรรทุก
รถบรรทุก หมายถึง รถที่ใช้บรรทุกสิ่งของ มีหลายขนาด ซึ่งปรกติมีขนาด กำลัง และสัณฐานมาก โดยเฉพาะบรรดาที่ใช้เพื่อการค้า ทั้งอาจประกอบด้วยอุปกรณ์พิเศษด้วย เช่น รถประจญเพลิง และรถโม่คอนกรีต ปัจจุบัน รถบรรทุกส่วนใหญ่ขับเคลื่อนด้วยพลังงานแกโซลีนหรือดีเซล
ประวัติ
รถบรรทุกคันแรกของโลกได้ผลิตขึ้นโดย Gottlieb Daimler ในปี 1896 โครงสร้างเป็นเหล็ก ล้อทำด้วยไม้ ใช้เครื่องยนต์แบบสองสูบ ขนาดความจุ 1.06 ลิตร ในปีต่อมาก็ได้ทำการติดตั้งเครื่องยนต์ขนาด 2.2 ลิตร ขับเคลื่อนด้วยสายพาน พร้อมกับติดตั้งระบบระบายความร้อนด้วยหม้อน้ำ การพัฒนารถบรรทุกเป็นไปอย่างต่อเนื่อง ในปี 1898 ได้มีการนำรถบรรทุกไปจัดแสดงที่กรุงปารีส ประเทศฝรั่งเศสและได้รับความสนใจอย่างสูง
ในปัจจุบันรถบรรทุกได้พัฒนาการไปมากตั้งแต่รถบรรทุกขนาดเล็กไปจนถึงรถหัวลาก รวมทั้งรถเอนกประสงค์
ประวัติรถบรรทุกในประเทศไทย
พ.ศ. 2495 รถยนต์โดยสารฮีโน่คันแรกปรากฏโฉมในเมืองไทย
พ.ศ. 2498 องค์การขนส่งสินค้าและพัสดุภัณฑ์ (รสพ.) นำเข้ารถยนต์โดยสารฮีโน่ 3 คัน โดยติดต่อสั่งซื้อโดยตรงจาก บริษัท มิตซุย คัมปะนี
วอลเลย์บอลชายชิงแชมป์เอเชีย รุ่นอายุไม่เกิน 18 ปี
วอลเลย์บอลชายชิงแชมป์เอเชีย รุ่นอายุไม่เกิน 18 ปี (Asian Boys' U18 Volleyball Championship) หรือเดิมเรียกว่า วอลเลย์บอลยุวชนชายชิงแชมป์เอเชีย (Asian Youth Boys Volleyball Championship) เป็นการแข่งขันวอลเลย์บอลชายสำหรับทีมชาติอายุไม่เกิน 18 ปี ในทวีปเอเชียและโอเชียเนีย อยู่ภายใต้การกำกับของสมาพันธ์วอลเลย์บอลเอเชีย (เอวีซี) ซึ่งเป็นองค์กรกีฬาระหว่างประเทศ การแข่งขันจัดขึ้นครั้งแรกในปี ค.ศ. 1997 ได้รับการจัดขึ้นเป็นประจำทุกสองปี โดยจะมีเพียงสองทีมที่ผ่านการคัดเลือกเข้าวอลเลย์บอลชายชิงแชมป์โลก รุ่นอายุไม่เกิน 19 ปี
ในการแข่งขันชิงแชมป์เอเชียทั้งหมด 13 ครั้ง มีชาติที่ชนะในการแข่งขัน 5 ชาติ ทีมชาติอิหร่านชนะ 7 ครั้ง และทีมชาติญี่ปุ่นชนะ 3 ครั้ง และทีมชาติอื่นที่ชนะการแข่งขันคือทีมชาติจีนไทเป ทีมชาติเกาหลีใต้ ทีมชาติอินเดีย ชนะทีมละ 1 ครั้ง
พ.ศ. 2112
พุทธศักราช 2112 ใกล้เคียงกับ ค.ศ. 1569
เด็นโคโจจินกริดแมน
เด็นโคโจจินกริดแมน หรือชื่อแปลตรงตัวคือ ยอดมนุษย์สายฟ้าแลบ กริดแมน เป็นละครโทรทัศน์โทคุซัทสึ ออกอากาศครั้งแรกเมื่อวันที่ 3 เมษายน ค.ศ. 1993 จนถึงวันที่ 8 มกราคม ค.ศ. 1994 ออกอากาศทุกวันเสาร์ 17:30 น. - 18:00 น. ทางสถานีโทรทัศน์ TBS มีจำนวนตอนทั้งหมด 39 ตอน
ประวัติ
เด็นโคโจจินกริดแมน เป็นผลงานที่อยู่ในช่วงครบรอบ 30 ปีของบริษัทสึบุรายะโปรดักชัน
เนื้อเรื่อง
เป็นเรื่องราวการต่อสู้ในโลกคอมพิวเตอร์ระหว่างกริดแมนกับจอมปิศาจคาร์น ดิจิเฟอร์ โดยคาร์ลดิจิเฟอร์ได้ร่วมมือกับโทโดะ ทาเคชิ  เด็กนักเรียนมัธยมต้นที่ทำตัวเป็นเด็กมีปัญหา  ได้สร้าง ไวรัสปิศาจขึ้นมาเพื่อที่จะทำลายโลกระบบคอมพิวเตอร์  กริดแมนจึงต้องร่วมมือกับโช นาโอโตะ  เด็กนักเรียนมัธยมต้น เพื่อรวมร่างกันเข้าไปสู้กับไวรัสปิศาจที่ทาเคชิสร้างขึ้น โดยมีอิโนะอุเอะ ยูกะ  กับบาบะ อิปเป เป็นผู้คิดค้นและสร้างอาวุธใหม่ มาอัพเกรดให้กริดแมนแข็งแกร่งขึ้น
กริดแมน
ข้อมูลจำเพาะ ! colspan="2" |กริดแมน (ค่าตัวเลขปรากฏเมื่ออยู่ในโลกความเป็นจริง) ! ความสูง !น้ำหนัก ! กำลังกระโดด ! ความเร็วในการวิ่ง ! ความเร็วในการบิน
อาชิสท์เวพอน
! ชื่อ !! ความยาว !! ความกว้าง !! ความสูง !! น้ำหนัก !! ความเร็ว ! ธันเดอร์เจ็ท ! ทวินดริลเลอร์ ! ก็อดแท็งค์ ! ดราโกนิคแคนนอน ! ไดน่าไฟเตอร์ ! คิงเจ็ท ! ดราก้อนฟอร์ตเรส
ฝิ่น
แอลคะลอยด์ในฝิ่นแบ่งแยกได้เป็น 2 ประเภท คือ
ประเภทที่ 1 ออกฤทธิ์ทำให้เกิดอาการมึนเมาและเป็นยาเสพติดให้โทษโดยตรง แอลคะลอยด์ประเภทนี้ทางเภสัชวิทยาถือว่าเป็นยาทำให้นอนหลับ (Hypnotic) แอลคะลอยด์ที่เป็นสารเสพติดซึ่งออกฤทธิ์ตัวสำคัญที่สุดในฝิ่น คือ มอร์ฟีน (Morphine)
ประเภทที่ 2 ออกฤทธิ์ทำให้กล้ามเนื้อเรียบหย่อนคลายตัว ซึ่งในทางเภสัชวิทยาถือว่าแอลคะลอยด์ในฝิ่นประเภทนี้ไม่เป็นสารเสพติดแต่มีฤทธิ์ทำให้กล้ามเนื้อของร่างกายหย่อนคลายตัว ซึ่งมีปาปาเวอร์รีน (Papaverine) เป็นตัวสำคัญ ฝิ่นเป็นพืชล้มลุกขึ้นในที่สูงกว่าระดับน้ำทะเลประมาณ 3,000 ฟุตขึ้นไป เป็นยาเสพติดที่เป็นต้นตอของยาเสพติดร้ายแรง เช่น มอร์ฟีน เฮโรอีน และโคเคอีน มีการลักลอบปลูกฝิ่นมากทางภาคเหนือของประเทศไทยบริเวณแนวพรมแดน ที่เรียกว่าสามเหลี่ยมทองคำ เนื้อฝิ่นได้มาจากยางของผลฝิ่นที่ถูกกรีดจะมีสีขาว เมื่อถูกอากาศจะมีสีคล้ำลง กลายเป็นยางเหนียวสีน้ำตาลไหม้ หรือดำ มีกลิ่นเหม็นเขียวและรสขม เรียกว่า ฝิ่นดิบ ส่วนฝิ่นที่มีการนำมาใช้เสพ เรียกว่า ฝิ่นสุก ได้มาจากการนำฝิ่นดิบไปต้มหรือเคี่ยวจนสุก
ฝิ่นมีองค์ประกอบทางเคมีเป็นอัลคาลอยด์มากกว่า 30 ชนิด ที่สำคัญและในปัจจุบันยังใช้ประโยชน์ในทางการแพทย์ ได้แก่
ปฏิสนธิ (ศาสนาพุทธ)
ปฏิสนธิ หมายถึงการเกิดขึ้นของมนุษย์และสัตว์ แต่ในทางพุทธศาสนา มีคติที่แตกต่างไปจากวิทยาศาสตร์ โดยเฉพาะเรื่องการตายแล้วเกิด
องค์ประกอบในการเกิดมนุษย์
ใน มหาตัณหาสังขยสูตร พระพุทธเจ้าได้ตรัสถึงการที่มนุษย์ได้ก่อกำเนิดขึ้นในครรภ์มารดาว่า ต้องมีองค์ประกอบ 3 ประการ คือ
1 . มาตา อุตุนี โหติ มารดามีระดู
2 . มาตาปีตโร สนฺนิปติตา โหนฺติ มารดาบิดาอยู่ร่วมกัน
3 . คนฺธพฺโพ ปจฺจุปฎฺฐิโต โหติ มีสัตว์มาเกิด
(ม . มู 12 / 452 / 487)
บราวน์อายด์เกิลส์
บราวน์อายด์เกิลส์ (브라운 아이드 걸스; Brown Eyed Girls : B.E.G) เป็นนักร้องเกิร์ลกรุปชาวเกาหลีใต้สังกัดค่าย CJ Music,Seoul Records,NEGA Network ตามลำดับ ประกอบไปด้วยสมาชิก 4 คน ได้แก่ Jea Ga-In Narsha Miryo และมีอีก 1 คน คือ Yo Ah Ri แต่ลาออกจากวงก่อนเดบิวต์ เดบิวต์ครั้งแรกในปี ค.ศ. 2006 ปัจุบันเป็นเกิลกรุ๊ประดับผู้ใหญ่ บราวน์อายด์เกิลส์มีสมาชิกอายุค่อนข้างมาก
2006-เดบิวต์
สำหรับวง Brown eyed girls เป็นเกิร์ลกรุปของค่าย Neganetwork ซึ่งประกอบด้วย คิม ฮโยจิน, ปาร์ค ฮโยจิน (นารึชา หรือนาร์ช่า) , โจ มิฮเย , และซน กาอิน น้องเล็กของวง ทั้งนี้ Brown eyed girls เปิดตัวครั้งแรกในปี 2006 ซึ่งสาว ๆ Brown Eyed Girls ใช้เวลาในการเตรียมตัวก่อนออกอัลบั้มถึง 3 ปี โดยสไตล์เพลงของ Brown Eyed Girls ในชุดแรก ๆ นั้นจะเป็นสไตล์ R&B, Hip-Hop , Jazz ที่มาพร้อมกับลุคสวยหวาน ชื่อวง Brown Eyed Girls ได้รับแรงบันดาลใจมาจากวง Brown Eyed Soul เนื่องจากประทับใจในวงนี้ จึงมีการขอยืมชื่อส่วนหนึ่งคือ Brown Eyed มาจากประธานบริษัทของ Brown Eyed Soul แล้วมาตั้งเป็นชื่อ Brown Eyed Girls อย่างทุกวันนี้
2008-มินิอัลบั้ม
Brown Eyed Girls ก็กลับมาพร้อมกับมินิอัลบั้มชุดที่ 2 ในชื่อ My Style ที่มาพร้อมเครื่องแต่งกายในแบบเรโทร 4 สาว 4 สไตล์ โดยมีเพลงไตเติ้ลอย่าง By Chance ที่แต่งโดย Brave Brothers ผู้ซึ่งเคยฝากผลงานให้กับเพลง Last Farewell ของบิ๊กแบง (BIGBANG) และ Crazy ของ ซนดัมบิ (Son Dam Bi) มาแล้ว ทว่ากระแสการตอบรับสาว ๆ Brown eyed girls ก็ยังไม่เปรี้ยงเท่าที่ควร แม้ว่าเพลงหลายเพลงจะติดชาร์ทเพลงก็ตาม
2009-อัลบั้ม Sound G.
Brown eyed girls ฉีกภาพลักษณ์สาวหวานน่ารัก แปลงกายมาเป็นสาวเซ็กซี่ พวกเธอก็ได้รับความนิยมในวงกว้าง กับอัลบั้มล่าสุดที่มีชื่อว่า "Vol.3 – Sound G" โดยเฉพาะเพลง abracadabra ที่สามารถคว้าคะแนนโหวตท่าเต้นที่เป็นกระแสมากที่สุดของปี 2009 จากนิตยสาร Cine21 ด้วยผลโหวตถึง 57.5% และยังคว้ามิวสิกวิดีโอแห่งปี อันดับที่ 5 จากการประกาศรางวัล "GomTV Music Chart (GMC) 2009" อีกด้วย นอกจากเพลง abracadabra ที่พาให้สาว ๆ Brown eyed girls ฮอตสุด ๆ ก็ยังมีเพลงอื่น ๆ ที่ได้รับความนิยมจากแฟน ๆ อีกเพียบ อาทิ Candy Man, Sign, L.O.V.E, How, My style ฯลฯ โดยเพลง sign เป็นเพลงล่าสุดที่สาว ๆ Brown eyed girls เปิดตัวมิวสิกวิดีโอพร้อมกับทรงผมแบบใหม่ที่สวยเซ็กซี่ไม่แพ้ในเพลง  abracadabra ซึ่งทันทีที่มีการเปิดตัวผ่านไป 3 ชั่วโมงก็มีแฟน ๆ สนใจ เข้าชมคลิปเพลง sign กว่า 1 หมื่นครั้ง
กรกฎาคม-Narsha 'BBI-RI-BOP-A'
5 กรกฎาคม 2553 นาร์ชา เปิดตัวอัลบั้มภาพแจ็คเก็ตชุดใหม่สำหรับเพลงไตเติ้ลในอัลบั้มเดี่ยวของเธอเป็นครั้งที่ 2 ก่อนหน้านี้ในการเปิดตัวภาพแจ็คเก็ตครั้งแรก นาร์ชา มาพร้อมกับ 4 แนวคิด ประกอบไปด้วย 'นางฟ้า-ซาตาน-นักบุญ-แม่มด' สำหรับอัลบั้มภาพที่เปิดตัวในครั้งนี้ นาร์ชา มาพร้อมกับแนวคิด 'แม่มดดาร์ค (Dark Witch) ' ที่เต็มเปี่ยมไปด้วยเสนห์แห่งความดุเดือด สำหรับการทำงานในครั้งนี้เธอยังได้มีส่วนตัวในการออกแบบการแต่งหน้าและการคัดสรรเสื้อผ้าด้วยตนเอง โดยเฉพาะกับการเปิดเผยบางส่วนในเรือนร่างส่วนบนของเธอก็ทำให้ทุกฝ่ายต่างให้ความสนใจกันเป็นอย่างมาก
สำหรับเพลงไตเติ้ล 'BBI-RI-BOP-A (삐리빠빠/ปิริปาปา) ' จะเป็นเพลงที่อัพเกรดความสดใหม่ให้เพิ่มขึ้นจาก 'Abracadabra' โดยเพลงนี้จะมาในแนวมินิมอลเฮ้าส์สุดแฟนตาซีผสมผสานไปกับเสียงร้องในสไตล์ป๊อปผ่านการเล่าเรื่องในธีมแบบฝันร้าย โดยเพลงสไตล์สดใหม่ในอย่าง 'BBI-RI-BOP-A' ในครั้งนี้ เป็นฝีมือการประพันธ์ของนักแต่งเพลงเกาหลี east4A ที่ไปโด่งดังในยุโรป จนสามารถคว้าอันดับที่ 1 ในชาร์ต EP มาได้ก่อนหน้านี้
โปรดิวเซอร์โจยองชอลเปิดเผยว่า "ในช่วงครึ่งแรกของเพลงเราจะใช้ซินท์ซาวน์แบบมินิมอลและเน้นบีทของเพลงครับ ส่วนในครึ่งหลังของเพลงเราจะเน้นคอรัสที่อลังการให้สัมผัสในแบบแฟนตาซีความฝัน เป็นสไตล์เพลงที่หาฟังยากครับ" เสริม "เป็นเพลงที่มีเนื้อหาเกี่ยวกับเสียงกระซิบในแบบแม่มดซึ่งจะก้องอยู่ในโสตประสาทการได้ยินของผู้ที่ต้องการละความรู้สึกเพื่อที่จะไม่ต้องได้รับความเจ็บปวดจากการแยกทางในความรัก" เขากล่าว
เดิมทีเพลงนี้จะใช้ชื่อว่า 'Nightmare' แต่เนื่องจากในช่วงอินโทรของเพลงมีคำว่า 'BBI-RI-BOP-A' ส่งผลให้เพื่อเพิ่มความน่าดึงดูดจึงทำให้มีการเปลี่ยนชื่อเป็นเพลง 'BBI-RI-BOP-A (삐리빠빠/ปิริปาปา) ' ในที่สุด นาร์ชา เตรียมเปิดตัวทีเซอร์มิวสิกวีดีโอ 'BBI-RI-BOP-A (삐리빠빠/ปิริปาปา) ' ที่ได้นักแสดงภาพยนตร์อย่าง พัคฮีซุน มาร่วมงานด้วยในวันที่ 6 กรกฎาคม
สิงหาคม-JeA feat. 'face 2 face'
ฟิล์ม รัฐภูมิ โตคงทรัพย์ ซุปเปอร์สตาร์เมืองไทย สังกัดอาร์เอส ฯ เผยโฉมลุคใหม่รับงานเพลงอัลบั้มล่าสุด “FILM CLIMAX” (ฟิล์ม ไคล์แมกซ์) เชิญซุปเปอร์สตาร์แดนกิมจิ “เจอา บราวน์อายด์เกิร์ล” (JeA - Brown Eyed Girls) มาฟิตเจอร์ริ่ง เพลงแรก Face 2 Face (เฟส ทู เฟส) ที่มีสไตล์ อิเลคทรอนิคส์ ป๊อป แด๊นซ์  ซาวด์ทันสมัย บีทที่ชวนขยับเร้าใจ
สิงหาคม-Brown Eyed Girls บุกตลาดเพลงที่ญี่ปุ่น
Brown Eyed Girls เตรียมเปิดโชว์เคสที่กรุงโตเกียวประเทศญี่ปุ่น ในช่วงต้นเดือนสิงหาคมนี้ และพวกเธอมีแผนเปิดตัวผลงานเพลง 'Abracadabra' เวอร์ชันญี่ปุ่น อย่างเร็วที่สุดกลางเดือนสิงหาคม
เกิร์ลกรุปเกาหลีต่างเปิดตลาดญี่ปุ่นกันอย่างถ้วนหน้า เริ่มกันที่ 4minute ที่เปิดตัวซิงเกิลไปเมื่อเดือนพฤษภาคมและประสบความสำเร็จจากการเปิดตัว ในขณะที่ภายในเดือนสิงหาคมนี้ คาร่า (KARA) ก็เตรียมเปิดตัวซิงเกิล 'Mister' ที่ประเทศญี่ปุ่น พร้อมกับการเปิดฉากโชว์เคสที่จุแฟนคลับกว่า 1 หมื่นคนโดย โซนยอชิแด (So Nyeo Shi Dae) เช่นเดียวกัน
สิงหาคม-Narsha 'Mamma Mia'
หลังจากปิดฉากการทำกิจกรรมในเพลง 'BBI-RI-BOP-A' ล่าสุด นาร์ชา (Narsha) แห่ง Brown Eyed Girls เตรียมกลับมาทำกิจกรรมอีกครั้งพร้อมกับวง 'นาร์ชากรุ๊ป' ในเพลง 'Mamma Mia (맘마미아) ' สำหรับการทำกิจกรรมเพลง 'Mamma Mia' นาร์ชาจะได้ร่วมกับวงรุ่นน้องอย่าง 'SunnyHill' ในนาม 'นาร์ชากรุ๊ป' โดยสำหรับการฟอร์มทีมของพวกเขาในครั้งนี้ จะให้สัมผัสที่แข็งแกร่งและมีบรรยากาศที่เต็มเปี่ยมไปด้วยพลัง แตกต่างจากภาพลักษณ์ตอนที่เธอเป็น 'Brown Eyed Girls' ก่อนหน้านี้
โดยการที่ SunnyHill ได้มาเข้าร่วมเป็น 'นาร์ชากรุ๊ป' เนื่องจากพวกเขาเคยเป็นศิลปินอยู่ในสังกัดเดียวกับนาร์ชาเมื่อตอนเดบิวในปี 2550 นั่นเอง และถึงแม้ว่า SunnyHill จะย้ายไปยังต้นสังกัดใหม่แล้ว แต่ด้วยมิตรภาพระหว่างรุ่นพี่รุ่นน้องที่แน่นแฟ้น ก็ได้ทำให้ทั้งสองโคจรกลับมาร่วมงานกันอีกครั้งหนึ่ง
ผลงานเพลง 'Mamma Mia' เป็นผลงานเพลงที่ SunnyHill มีส่วนร่วมโดยตรง ในขณะเดียวกันพวกเขาก็ได้ปรากฏตัวในมิวสิกวีดีโอเพลงนี้ด้วยเช่นกัน ไม่เพียงเท่านั้น SunnyHill ยังได้วางแผนทำกิจกรรมบนเวทีร่วมกับนาร์ชา
ตุลาคม-Ga In 'Irreversible (돌이킬 수 없는) '
กาอิน (Ga In) แห่ง Brown Eyed Girls เปิดตัวผลงานอัลบั้มเดี่ยวชุดแรก ท่ามกลางความรักจากแฟนๆในมาดของคู่รักตัวเล็กจากรายการ MBC 'We Got Married' ล่าสุด กาอิน เตรียมรีเทิร์นกลับมาจับไมค์ทำกิจกรรมในมาดนักร้องอีกครั้ง
ย้อนกลับไปเมื่อปี 2552 ท่าเต้นชีกอนบังและสโมกกี้เมคอัพจากผลงานเพลง 'Abracadabra' ที่ได้สร้างกระแสความฮ็อตไปทั่วเกาหลี ล่าสุดทีมงานชุดเดียวกันนี้ได้กลับมารวมตัวกันอีกครั้งเพื่อเนรมิตผลงานอัลบั้มเดี่ยวชุดแรกของกาอิน โดยแฟนๆจะสามารถสัมผัสได้ถึงคอนเซ็ปต์และแนวเพลงใหม่ๆจากเธอได้ในวันที่ 8 ตุลาคมที่จะถึงนี้
เนกาเน็ตเวิร์คต้นสังกัดของกาอินเปิดเผยว่า "ขณะนี้กาอินกำลังเตรียมโชว์ที่มีมิติแตกต่างไปจากนักร้องไอดอลทั่วๆไป" ในขณะเดียว "ไม่ว่าจะเป็นเพลง แนวเพลง มิวสิกวีดีโอ และท่าเต้น ทุกอย่างแตกต่างกันไปอย่างสิ้นเชิง"
ธันวาคม-Ga In 'Bad Temper'
กาอิน (Ga In) แปลงโฉมอีกรอบพร้อมกับผลงานเพลงที่ไม่เคยถูกเปิดตัวถัดจากเพลง 'Irreversible'
21 ธันวาคม 2553 กาอิน เตรียมเปิดตัวเพลง 'Bad Temper' ผ่านช่องทางออนไลน์ สำหรับผลงานเพลงนี้เป็นเพลงเหมือนกับฮิดเดนแทร็คที่ได้เคยเผยข้อมูลแบบสรุป รวมอยู่ในอัลบั้มแจ็คเก็ตของผลงานอัลบั้มเดี่ยวที่วางจำหน่ายเมื่อเดือนตุลาคมที่ผ่านมาของเธอ ซึ่งก็ได้ทำให้บรรดาแฟนคลับต่างสงสัยกันเป็นอย่างมากเลยทีเดียว
อันที่จริงแล้วเดิมทีเพลงนี้มีแผนที่จะรวมเป็นหนึ่งในเพลงอัลบั้มเดี่ยวของกาอินด้วย อย่างไรก็ตาม เนื่องจากเพลงนี้ใช้เวลาในการทำงานค่อนข้างยาวนาน ส่งผลให้เธอไม่ได้รวมเพลงนี้เข้าไปในอัลบั้มในที่สุด
อย่างไรก็ตาม เนื่องจากแฟนๆได้ให้ความสนใจและร้องขอเข้ามาอย่างต่อเนื่อง ส่งผลให้เธอตัดสินใจเปิดตัวเพลงนี้เป็นของขวัญพิเศษสำหรับแฟนๆนั่นเอง
ธันวาคม-JEA 'Because You Sting'
สำหรับผลงานเพลงนี้เป็นฝีมือการประพันธ์ของ minuki เจ้าของเพลง 'Udon' ที่เพิ่งจะเปิดตัวไปไม่นานมานี้ และยังจะได้ จีโอ แห่ง MBLAQ เข้าร่วมฟีเจอร์ริ่งด้วยเช่นกัน เป็นเพลงที่มีเนื้อหาพรรณาถึงความรู้สึกเจ็บแปลบที่เกิดขึ้นจากความคิดถึงหลังจากที่ต้องแยกทางจากคนรัก
เจอา มีแผนที่จะเตรียมเผยน้ำเสียงที่เต็มเปี่ยมไปด้วยอารมณ์ให้แฟนๆได้สัมผัสกันหลังจากที่เธอไม่เคยได้โชว์เมื่อตอนที่เป็น Brown Eyed Girls ในขณะเดียวกันเธอก็จะถอดมาดของสาวหลุดโลกตามรายการบันเทิง กลายมาเป็นสาวที่สงบนิ่งมากยิ่งขึ้น
โดยเฉพาะการที่เธอได้เปิดตัวภาพนิ่งในมิวสิกวีดีโอเพลงใหม่ก็ทำให้ทุกคนต้องจับตามอง
Nega Network ต้นสังกัดเปิดเผยว่า "ด้วยคอนเซ็ปต์ของ Brown Eyed Girls ทำให้ในช่วงเวลาที่ผ่านมาแฟนๆอาจจะไม่ได้เห็นตัวตนที่แท้จริงของเจอาครับ ในครั้งนี้เธอจะมาอวดความสามารถในด้านการร้องเพลงให้ทุกคนได้สัมผัสกันอย่างเต็มอิ่มครับ"
วัชพืช
วัชพืช เป็นพืชที่ขึ้นมาเองตามธรรมชาติในไร่ในสวน โดยที่ผู้ดูแลไม่ต้องการ ส่วนใหญ่ไม่มีมูลค่าทางเศรษฐกิจ หรือมีน้อย มักสร้างความเสียหายให้พืชเศรษฐกิจ เช่น แย่งอาหาร อย่างไรก็ตาม วัชพืชที่ไม่ต้องการนั้นก็อาจจะอุดมไปด้วยธาตุอาหารพืชทั้งธาตุหลักและธาตุรองครบถ้วน และสามารถตัดมาหมักเพื่อทำปุ๋ยได้
หญ้า จัดเป็นวัชพืชชนิดหนึ่งหากขึ้นตามสวนไร่นา โดยแย่งสารอาหารไปจากพืชหลักที่ปลูก แต่ถ้าเจ้าของสวนตั้งใจให้หญ้าขึ้น เช่นตามสนามกอล์ฟ หญ้าจะไม่นับว่าเป็นวัชพืช
การแบ่งประเภทวัชพืช
วัชพืชสามารถแบ่งได้เป็น วัชพืชใบแคบ ซึ่งอยู่ในวงศ์ Poaceae และวัชพืชใบกว้าง ซึ่งมีอยู่หลายวงศ์รวมถึงวงศ์ Cyperaceae
พ.ศ. 2114
พุทธศักราช 2114 ใกล้เคียงกับ
พ.ศ. 2115
พุทธศักราช 2115 ใกล้เคียงกับ
เหตุการณ์
จักรพรรดิว่านลี่(หมิงเสินจง)ขึ้นครองราชสมบัติเป็นฮ่องเต้ราชวงศ์หมิง ของจีน
ซิ่งทะลุเพดานนรก
ซิ่งทะลุเพดานนรก (Red Line) เป็นภาพยนตร์แอคชั่นสัญชาติอเมริกา ที่ออกฉายในปี ค.ศ. 2007 กำกับโดย แอนดี้ เชิง นำแสดงโดย นาธาน ฟิลิปส์, นาเดีย บจอร์จิน, เอ็ดดี้ กริฟฟิน, แอนกัส แม๊คฟัดเย่น, เดนิส ลอว์ตัน, ทิม มาเธสัน
เนื้อเรื่องย่อ
เรื่องราวของหนุ่มสาวนักซิ่งที่มารวมตัวกันบนท้องถนนอันเป็นสนามประลองความแรงเพื่อช่วงชิงเงินรางวัล 24 ล้านเหรียญ กับการแข่งขันที่ไร้กติกา และกฎหมายก็ไม่มีความสำคัญใดๆ
ซุนาร
ซุนาร (زنار) เป็นเข็มขัดหรือเครื่องคาดเอวที่กำหนดให้ผู้ที่ไม่ใช่มุสลิมใส่เพื่อแสดงว่าพวกเขาไม่ใช่มุสลิม แต่เป็น ษิมมี ข้อบังคับในการสวมซุนารมาจากข้อตกลงของอุมัร
ทีวีไฟว์
ทีวีไฟว์ เน็ตเวิร์ค อินคอร์ปอเรทเต็ด (TV5 Network, Inc.) ชื่อทางการค้า ทีวีไฟว์ (TV5) เป็นบริษัทสื่อของฟิลิปปินส์ที่มีสำนักงานใหญ่อยู่ในเมืองมันดาลูยอง โดยมีสตูดิโออื่นตั้งอยู่ที่เมืองโโนวาลิเชส เกซอนซิตี ก่อตั้งขึ้นเมื่อวันที่ 19 มิถุนายน พ.ศ. 2503 โดยชิโน โรเซส
ทีวีไฟว์เป็นเจ้าของโดยมีเดียเควสต์โฮลดิงส์ซึ่งเป็นบริษัทในเครือของพีแอลดีที เป็นบริษัทสื่อที่ใหญ่เป็นอันดับสามในฟิลิปปินส์ รองจากเอบีเอส-ซีบีเอ็น และจีเอ็มเอเน็ตเวิร์ค
รายชื่อตัวละครในขบวนการเวทมนตร์ มาจิเรนเจอร์
ดูบทความหลักที่ มาจิเรนเจอร์
วูลซาร์ด ไฟเออร์
บทขานชื่อขบวนการคือ "ความกล้าหาญอันเปี่ยมล้น จะเปลี่ยนเป็นเวทมนตร์ที่ยิ่งใหญ่! ขบวนการจอมเวทย์ มาจิเรนเจอร์!"
กีฬาฮอกกี้ในโอลิมปิกฤดูร้อน 1968
การแข่งขันฮอกกี้ในโอลิมปิกฤดูร้อน 1968 เป็นการแข่งขันกีฬาฮอกกี้ในกีฬาโอลิมปิกฤดูร้อนครั้งที่ 19 ที่เม็กซิโกซิตี้ ประเทศเม็กซิโก ระหว่างวันที่ 13-26 ตุลาคม พ.ศ. 2511 จัดขึ้นที่สนาม Municipal Stadium ซึ่งการแข่งขันกีฬาฮอกกี้ครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 253 คน จาก 16 ประเทศ
นิก โกเมซ
นิก โกเมซ (Nick Gomez) เป็นนักแสดงชาวอเมริกันที่มีชื่อเสียงจากบทบาทของเขาในเรื่อง เดอะวอล์กกิงเดด, เด็กซ์เตอร์ และ เดอะเรดโร้ด
อาชีพ
โกเมซเริ่มแสดงตั้งแต่ยังเป็นเด็ก ซึ่งมีกองถ่ายภาพยนตร์เรื่องหนึ่งถ่ายทำใกล้บ้านเขาและเขาก็ได้เข้าไปดูบ่อย ๆ จนผู้กำกับมักจะใช้เขาเป็นนักแสดงสมทบ เขามีบทบาทที่มีบทพูดครั้งแรกในเรื่อง ยังกันส์ 2 ได้พูดคำเดียว โดยสนทนากับคีเฟอร์ ซูเธอร์แลนด์
โกเมซมีบทบาทสมทบมากมายในภาพยนตร์และโทรทัศน์ บทบาททางโทรทัศน์ที่โดดเด่นที่สุดของเขาคือ เจย์ ในเรื่อง ทรีม, โทมัสในเรื่อง เดอะวอล์กกิงเดด, ฮาเวียร์ เอล ซาโป กุซมัน ในเรื่อง เด็กซ์เตอร์, และแฟรงค์ มอร์แกนในเรื่อง เดอะเรดโร้ด้
ผลงานภาพยนตร์ของโกเมซได้แก่ จีไอโจ สงครามระห่ำแค้นคอบร้าทมิฬ, เดอะเซฟวิ่งเกมส์, และ วันแห่งการคำนวณ
แหล่งข้อมูลอื่น
1978
จักรวรรดิมราฐา
จักรวรรดิมราฐา (मराठा साम्राज्य; Maratha Empire) เป็นจักรวรรดิที่มีอำนาจในช่วง ค.ศ. 1674–1818 โดยมีอาณาเขตครอบคลุมพื้นที่บางส่วนของประเทศอินเดีย บางส่วนของประเทศปากีสถาน และพื้นที่บางส่วนของประเทศบังกลาเทศในปัจจุบัน มีจักรพรรดิองค์แรกคือ สมเด็จพระจักรพรรดิศิวาจี
MKS
MKS อาจหมายถึง
พ.ศ. 2116
พุทธศักราช 2116 ใกล้เคียงกับ
เซลล์สร้างเส้นใย
เซลล์สร้างเส้นใย หรือ ไฟโบรบลาสต์ (fibroblast) เป็นเซลล์ที่สังเคราะห์สารเคลือบเซลล์ (extracellular matrix) และคอลลาเจน สร้างโครงร่าง (stroma) สำหรับเนื้อเยื่อของสัตว์ และมีบทบาทสำคัญยิ่งในการสมานแผล เป็นเซลล์สามัญที่สุดในเนื้อเยื่อเกี่ยวพันของสัตว์
ซวอตือ
ซวอตือ (złoty, ; อักษรย่อ: zł; รหัสสากลตาม ISO 4217: PLN) เป็นสกุลเงินและเงินตราที่ชำระหนี้ได้ตามกฎหมายของประเทศโปแลนด์ สามารถแบ่งได้เป็น 100 กรอช (gr) เป็นสกุลเงินที่มีการแลกเปลี่ยนมากที่สุดในยุโรปกลางและตะวันออก และมีการแลกเปลี่ยนในตลาดเงินตราต่างประเทศมากเป็นอันดับที่ 22
หลังจากอัตราเงินเฟ้อในช่วงต้นคริสต์ทศวรรษ 1990 จึงมีการเปลี่ยนแปลงค่าเงิน และในวันที่ 1 มกราคม ค.ศ. 1995 เงินราคา 10,000 ซวอตือเก่า (PLZ) จึงกลายเป็นหนึ่งซวอตือใหม่ (PLN) นับตั้งแต่นั้นมา สกุลเงินนี้ยังมีค่าเงินค่อนข้างคงที่ โดยมีอัตราแลกเปลี่ยนผันผวนระหว่าง 4 ถึง 5 ซวอตือต่อหนึ่งยูโร ประเทศโปแลนด์หันมาใช้สกุลเงินยูโรเนื่องจากเป็นสมาชิกสหภาพยุโรป ณ ค.ศ. 2022 ผลโพลกล่าวแนะว่าชาวโปแลนด์เกือบ 60% สนับสนุนให้นำสกุลเงินยูโรมาแทนที่ซวอตือ
ชื่อและรูปพหุพจน์
ศัพท์ złoty เป็นคำคุณศัพท์ที่มาจากคำนาม złoto ซึ่งแปลว่าทองในภาษาโปแลนด์ ศัพท์นี้มีรูปพหุพจน์สองรูป ได้แก่ złote และ złotych  โดยมีวิธีการใช้งาน ดังนี้:
เศษส่วนเขียนเป็น złotego และ grosza  เช่น 0.1 złotego; 2.5 złotego เป็นต้น
สัญลักษณ์
สัญลักษณ์สกุลเงินซวอตือคือ zł ซึ่งประกอบด้วยอักษรตัวพิมพ์เล็กของ z และ ł ที่มาจากอักษรสองตัวแรกของ złoty ส่วนสัญลักษณ์ของกรอชเขียนด้วย gr ตัวพิมพ์เล็ก
ธนบัตร
บนธนบัตรมีตราแผ่นดินของโปแลนด์ที่ไม่มีอาร์ม กับลายเซ็นของประธานาธิบดีและเหรัญญิกแห่งธนคารแห่งชาติโปแลนด์
กีฬาสกีกระโดดไกลในโอลิมปิกฤดูหนาว 2022 – รอบคัดเลือก
กีฬาสกีกระโดดไกลในโอลิมปิกฤดูหนาว 2022 – รอบคัดเลือก เป็นการแข่งขันสกีกระโดดไกลเพื่อคัดเลือกนักกีฬาเข้าแข่งขันกีฬาโอลิมปิกฤดูหนาว 2022 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 105 ตำแหน่ง (ชาย 65 คน, หญิง 40 คน)
Keratinocyte
Keratinocyte เป็นเซลล์ประเภทหลักที่พบในหนังกำพร้าซึ่งเป็นผิวหนังชั้นนอกสุด ผิวหนังชั้นนอกสุดของมนุษย์ 90% เป็นเซลล์ชนิดนี้ มีหน้าที่ป้องกันผิวหนังจากอันตรายเนื่องกับสิ่งแวดล้อมรวมทั้งความร้อน รังสีอัลตราไวโอเลต การสูญเสียน้ำ และจุลชีพก่อโรคต่างๆ เช่น แบคทีเรีย เชื้อรา ปรสิต และไวรัส มีโครงสร้างที่เป็นโปรตีน เอนไซม์ ลิพิด และเพปไทด์ต้านจุลชีพ (antimicrobial peptide) ที่อำนวยหน้าที่ป้องกันอันตรายเช่นนี้ของผิวหนัง เซลล์เปลี่ยนสภาพเริ่มต้นจากเซลล์ต้นกำเนิดหนังกำพร้า (epidermal stem cells) ในส่วนล่างของหนังกำพร้า แล้วย้ายขึ้นไปสู่ผิวหนัง โดยสุดท้ายกลายเป็น corneocyte แล้วในที่สุดก็จะลอกออกจากผิวหนัง โดยในมนุษย์เกิดขึ้นทุกๆ 40-56 วัน basal cell ในผิวหนังชั้นฐาน (stratum basale) บางครั้งเรียกว่า basal keratinocytes
กีฬาสกีกระโดดไกลในโอลิมปิกฤดูหนาว 2022 – รอบคัดเลือก
การจัดสรรโควต้า
''ณ วันที่ 8 สิงหาคม พ.ศ. 2564''
พ.ศ. 2117
พุทธศักราช 2117 ใกล้เคียงกับ
.ac
.ac เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับเกาะอัสเซนชัน เริ่มใช้ครั้งแรกเมื่อ พ.ศ. 2540
บางครั้ง .ac ที่เป็นโดเมนระดับบนสุด (ไม่ใช่ .ac ที่เป็นโดเมนระดับที่สอง เช่น .ac.th หรือ .ac.uk) ถูกใช้โดยเว็บไซต์ของสถานศึกษาที่ไม่ได้อยู่บนเกาะอัสเซนชัน แต่อยู่ในประเทศอื่นหรือดินแดนอื่น ในลักษณะคล้ายคลึงกับ .edu
การลงทะเบียนสำหรับโดเมนได้เปิดให้ทุกคน สำนักทะเบียนให้การยอมรับการจดทะเบียนชื่อโดเมนระดับสากล
โดเมนนี้เป็นการทำการตลาดโดยผู้ค้านายหน้า (โบรกเกอร์) โดเมนบางรายเพื่อใช้เป็นโดเมนสำหรับเมืองอาเคิน ประเทศเยอรมนี ตามชื่อป้ายทะเบียนรถยนต์ ("AC") ในเมืองนั้น
การใช้เป็นอักษรย่อคำว่า "academic"
เนื่องจากมีความคล้ายคลึงกันกับโดเมนระดับที่สอง .ac ("วิชาการ") ที่อยู่ภายใต้โดเมนระดับบนสุดตามรหัสประเทศ สถาบันการศึกษาบางแห่งจึงมีการจดทะเบียนภายใต้โดเมนระดับบนสุดของ .ac ด้วย:
อำเภอดะฮร์ (ประเทศเยเมน)
ดะฮร์ (دهر) เป็นอำเภอของเขตผู้ว่าการชับวะฮ์ ประเทศเยเมน ณ พ.ศ. 2546 อำเภอนี้มีประชากร 9,927 คน
การเลือกตั้งประธานาธิบดีฝรั่งเศส ค.ศ. 1969
'''การเลือกตั้งประธานาธิบดีฝรั่งเศส พ.ศ. 2512''' เกิดขึ้นเมื่อวันที่ 1 มิถุนายน พ.ศ. 2512 และ 15 มิถุนายน พ.ศ. 2512 เนื่องจากการลาออกของประธานาธิบดีชาร์ลส์ เดอ โกลล์ หลังจากการลงประชามติปฏิรูปวุฒิสภาและการกระจายอำนาจในปีเดียวกัน
แมรี เจ. ไบลจ์
'''แมรี เจ. ไบลจ์''' (Mary Jane Blige) เกิดเมื่อวันที่ 11 มกราคม ค.ศ. 1971 เป็นนักร้อง​, นักแต่งเพลง​ และนักแสดงหญิงชาวอเมริกัน​ เธอเข้าสู่วงการเพลงตั้งแต่ปี 1991 ด้วยการเป็นนักร้องคอรัสให้กับศิลปินในสังกัด อัพทาวน์ เรคคอร์ด รวมถึงร้องเพลงประกอบภาพยนตร์ จากนั้นเธอได้มีสตูดิโออัลบั้มแรกของตัวเองออกมาในปี 1992 ปัจจุบันเธอมีผลงานที่วางจำหน่ายแล้วจำนวน 13 อัลบั้ม ซึ่งมี 8 อัลบั้มที่สามารถทำยอดขายได้ถึงระดับแพลตตินัมจากทั่วโลก โดยยอดขายอัลบั้มของเธอเฉพาะในสหรัฐอเมริกามีมากกว่า 50 ล้านชุด และมียอดขายมากกว่า 80 ล้านชุดทั่วโลก นอกจากนี้เธอยังประสบความสำเร็จในวงการเพลงด้วยการได้รับรางวัลแกรมมี​ถึง 9 ครั้ง, ได้รับรางวัลอเมริกันมิวสิกอะวอดส์ 4 ครั้ง, ได้รับรางวัลบิลบอร์ดมิวสิกอะวอดส์​ 12 ครั้ง และได้รับรางวัลเกียรติยศจากเวิลด์มิวสิกอะวอดส์​
ไบลจ์ ออกอัลบั้มแรกในปี 1992 ชื่อว่า What's the 411? และได้รับคำชื่นชมว่าเป็นอัลบั้มที่สามารถนำเอาเพลงที่มีส่วนผสมของ อาร์แอนด์บีร่วมสมัย, นิวแจ็กสวิง​และฮิปฮอป​ ออกสู่ความนิยมในตลาดเพลงกระแสหลักและวัฒนธรรมสมัยนิยม​ได้ จนทำให้อัลบั้มขึ้นถึงอันดับ 1 ในตารางเพลงแนวอาร์แอนด์บีและฮิปฮอปของบิลบอร์ด​ รวมถึงได้คะแนนเต็มจากออลมิวสิก​ จากความสำเร็จในอัลบั้มแรกทำให้ทางค่ายเพลงต้นสังกัดของเธอได้ออกอัลบั้มพิเศษชื่อ "What's the 411? Remix" ในปี 1993 ซึ่งเป็นการนำเพลงในอัลบั้มแรกมารีมิกซ์และเพิ่มท่อนแร็ป​จากศิลปินชื่อดังหลายรายเช่น เดอะ โนทอเรียส บีไอจี, พัฟฟ์ แดดดี​, อังเดร แฮร์เรล รวมถึง คิด คาปรี ต่อมาในปี 1994 เธอได้ออกสตูดิโออัลบั้มชุดที่ 2 ชื่อว่า My Life ซึ่งได้รับการยกย่องให้เป็นหนึ่งใน 500 อัลบั้มที่ดีที่สุดตลอดกาลโดยโรลลิงสโตน ​ และได้รับการจัดให้เป็นหนึ่งใน 100 อัลบั้มยอดเยี่ยมตลอดกาลของนิตยสารไทม์ นอกจากนี้บิลบอร์ดยังยกให้เธอเป็นศิลปินหญิงที่ประสบความสำเร็จมากที่สุดในรอบ 25 ปี ของศิลปินแนว อาร์แอนด์บี/ฮิปฮอป โดยในปี 2017 นิตยสารบิลบอร์ดได้เปิดเผยว่าเพลง "Be Without You" ที่เธอเคยร้องไว้เมื่อปี 2006 ถือเป็นเพลงแนว อาร์แอนด์บี/ฮิปฮอป ที่ประสบความสำเร็จมากที่สุด โดยเพลงดังกล่าวเคยได้รับความนิยมสูงสุดจนขึ้นไปถึงอันดับ 1 ในชาร์ตเพลงแนว อาร์แอนด์บี/ฮิปฮอป ของบิลบอร์ดอย่างยาวนานต่อเนื่องถึง 15 สัปดาห์ และเป็นเพลงที่อยู่ใน ชาร์ตเพลงของบิลบอร์ดนานถึง 75 สัปดาห์
นอกจากผลงานเพลงแล้วเธอยังมีผลงานการแสดงภาพยนตร์และละครโทรทัศน์หลายเรื่อง โดยเธอประสบความสำเร็จในการแสดงจากภาพยนตร์เรื่องแผ่นดินเดียวกัน (ปี 2017)​ ซึ่งทำให้เธอได้รับการเสนอชื่อให้เข้าชิงรางวัลลูกโลกทองคำ ในสาขาเพลงประกอบภาพยนตร์และสาขานักแสดงสมทบหญิงยอดเยี่ยม และยังเป็นศิลปินเพียงคนเดียวในประวัติศาสตร์วงการบันเทิงที่ได้รับการเสนอชื่อให้เข้าชิงรางวัลออสการ์​ 2 สาขาทั้งในประเภทดนตรี (สาขาเพลงประกอบภาพยนตร์ยอดเยี่ยม) และประเภทการแสดง (​สาขานักแสดงสมทบหญิงยอดเยี่ยม​)​ จากภาพยนตร์เรื่องดังกล่าว  ต่อมาเธอได้มีผลงานในวงการภาพยนตร์อย่างต่อเนื่องเช่น การพากย์เสียงตัวละครในภาพยนตร์คอมพิวเตอร์แอนิเมชัน​เรื่อง ​โทรลล์ส เวิลด์ ทัวร์​ (ปี 2020)​ และรับบทนักแสดงนำในภาพยนตร์เรื่อง ​Body Cam -​ กล้องซ่อนคดีหลอน​ (ปี 2020)​ นอกจากนี้เธอยังมีผลงานการแสดงในละครโทรทัศน์​โดยเป็นนักแสดงรับเชิญ 2 ตอนใน ​How to Get Away with Murder Season 3 -​ ก๊วนแสบอำพรางศพ ฤดูกาลที่ 3 และแสดงใน​เรื่อง ​ดิ อัมเบรลลา อคาเดมี่​ (ปี 2019)
ส่วนงานในแวดวงรายการโทรทัศน์​ แมรี เจ ไบลจ์ เป็นศิลปินที่ทำหน้าที่เป็นกรรมการตัดสินผู้เข้าแข่งขันในเรียลลิตีโชว์​ อย่าง อเมริกันไอดอล และ ดิเอ็กซ์แฟกเตอร์ อีกทั้งในรายการเดอะวอยซ์ (สหรัฐ)​ ฤดูกาลที่ 3 เธอยังเป็นเมนเทอร์ให้กับทีมของอดัม เลวีน​อีกด้วย
ผลงาน
Studio Albums
Soundtrack albums
อ้างอิง
1971
กระดูกฝ่ามือชิ้นที่ 2
กระดูกฝ่ามือชิ้นที่ 2 หรือ กระดูกฝ่ามือของนิ้วชี้ (Second metacarpal bone or Metacarpal bone of the index finger) เป็นกระดูกฝ่ามือซึ่งมีความยาวที่สุด รองรับนิ้วชี้ และที่ฐานมีขนาดใหญ่ที่สุดรองจากกระดูกฝ่ามือชิ้นที่ 1
ฐานของกระดูกนี้ยืดยาวไปทางด้านบนและด้านใกล้กลาง (medialward) เกิดเป็นสันนูนเด่น